ПРОТОКОЛ № 03
от заседание на Комисия по дисциплинарните производства
на Висшия съдебен съвет,
проведено на 21 януари  2014 г.

Днес, 21 януари 2014 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
ПРЕДСЕДАТЕЛ:    ВАСИЛ ПЕТРОВ
ЧЛЕНОВЕ:    ЯСЕН ТОДОРОВ
								МИХАИЛ КОЖАРЕВ										ГАЛЯ ГЕОРГИЕВА	
                                                                           МИЛКА ИТОВА
                                                                           ЮЛИЯ КОВАЧЕВА
                                                                           СВЕТЛА ПЕТКОВА

От администрацията на ВСС: Деница Захариева и Мартин Величков  – експертни сътрудници на Комисия по дисциплинарните производства.

	Заседанието протече при следния дневен ред:

1. Годишна програма за дейността на Комисия по дисциплинарните производства на ВСС за 2014 г.

	2. Отчет за дейността на Комисия по дисциплинарните производства на ВСС и за образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.01.2013 г. – 31.12.2013 г.

3. Предложение до постоянните комисии на ВСС за представяне на предложения за включване на дългосрочни цели в Проекта за политика за управление на съдебната власт.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните допълнителни точки:
4. Решение на комисията по т. 2 от протокол № 2/14.01.2014 г.

По дневния ред
1.ОТНОСНО: Годишна програма за дейността на Комисия по дисциплинарните производства на ВСС за 2014 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Приема годишна програма за дейността на Комисия по дисциплинарните производства на ВСС за 2014 г.

2.ОТНОСНО: Отчет за дейността на Комисия по дисциплинарните производства на ВСС и за образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.01.2013 г. – 31.12.2013 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Приема изготвения отчет за дейността на Комисия по дисциплинарните производства на ВСС и за образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.01.2013 г. – 31.12.2013 г.

3.ОТНОСНО: Предложение до постоянните комисии на ВСС за представяне на предложения за включване на дългосрочни цели в Проекта за политика за управление на съдебната власт.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Приема за сведение решение по т. 3 от протокол № 1/13.01.2014 г. на Временната комисия за изработване на Проект за политика за управление на ВСС. 

        4. ОТНОСНО: Решение на комисията по т. 2 от протокол № 2/14.01.2014 г. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Изменя свое решение по т. 2 от протокол № 2/14.01.2014 г., както следва:
	4.1.  Възлага на главния секретар на ВСС да организира създаването и поддържането на регистър, съдържащ данни относно:
        - наказателните производства, образувани срещу магистрати;
        - наказателните производства, образувани срещу неизвестен извършител, по които като обвиняеми са привлечени магистрати;
        - постановени присъди срещу магистрати;
        - временно отстранени от длъжност магистрати.
       4.2. Да определи служител от Администрацията на ВСС, който своевременно да уведомява Комисията при актуализиране на данните, съдържащи се в регистъра.
       4.3.  Да уведоми Комисията за създадената организация в изпълнение на настоящото решение.

21.01.2014 г.			                  
							 ПРЕДСЕДАТЕЛ: /П/
                                                                                                     ВАСИЛ ПЕТРОВ